Lēmuma projekts
		                 
Par cirsmu paketes īpašumā “Amatnieku mežs”, Alsviķu pagastā, Alūksnes novadā, atsavināšanu

	Izskatot Alūksnes novada pašvaldības iestādes “Spodra” 06.10.2026. iesniegumu par cirsmu paketes atsavināšanu izsolē, kas 06.10.2026. saņemts Alūksnes novada pašvaldībā un reģistrēts ar Nr. ANP/1.42/26/3436, pamatojoties uz Pašvaldību likuma 10. panta pirmās daļas      21. punktu, 73. panta ceturto daļu, Publiskas personas mantas atsavināšanas likuma 3. panta otro daļu, 4. panta otro daļu, 6. panta otro daļu, 8. panta ceturto un piekto daļu, Alūksnes novada pašvaldības mežu apsaimniekošanas plānu 2025. – 2029. gadam,

1. Atsavināt Alūksnes novada pašvaldībai piederošu kustamo mantu: cirsmas Galvenās vienlaidus cirtes - kailcirtes, īpašumā “Amatnieku mežs”, Alsviķu pagastā, Alūksnes novadā, īpašuma kadastra Nr. 3642 006 0385, (kopējā platība 2,98 ha, 1. kvartāla nogabalos Nr. 1, 3, pārdodamais koku apjoms cirsmās 129,67 m³), atsavinot tās elektroniskā izsolē.

2. Uzdot Alūksnes novada pašvaldības Īpašumu atsavināšanas komisijai organizēt atsavināmās kustamās mantas – cirsmu paketes novērtēšanu, izstrādāt izsoles noteikumus un rīkot izsoli.
